« .... яцара дай баьхна юрт гIиргIазой махкахь бераллехь тхуна йийцина куц-кеп долуш! Цкъа а адамо куьг ца Iоьттича санна, тиша, хьахарш эгна, ах вовшахдаьхна цIенош, стоьмаш хиллачохь юьхгаш (иза болх хьуьнах дечиг ца даккха беш хилла), ког билла меттиг йоцуш кхош, массо цIа чохь, даьлла вай санна, къийзоргаш, тамашина нIаьний, боьха даккхий мозий… ХIан-хIа, кхузахь Iийнарш адамаш дарий те, я оцу воккхачу 1еламстага стага бийцина дуьненахь неIалт хилла Делан мостагIий барате? Наноша пенарш тIера хьахарш эгош, юха сихонца поппарш хьаьхира, хьожа-мода, къийзоргаш дIаяха гIерташ, амма цхьана-шина шаре дIабахара и «тIом». Ткъа тхо, бераш, доьлхура, ца оьшу хIара яхкаелла Кавказ, бохуш. Сихха деара шийла Iа.